Foto : Chengdu Research Base of Giant Panda Breeding Xitoyning Chendu shahridagi pandalarni ko‘paytirish markazida Jahon yovvoyi tabiat jamg‘armasi ramzi hisoblanuvchi katta pandalar dunyoga keldi. Bu haqda New China TV telekanali ma’lum qildi. Aila laqabli urg‘ochi pandaning bolalari joriy yilda markazda tug‘ilgan uchinchi juft pandalardir. Ular dastlab shifokorlar nazoratida bo‘ladi, o‘zlarini tutib olgach esa onalari bilan qolishlari mumkin bo‘ladi. Katta panda 2016 yilgacha yo‘qolib borayotgan tur deb hisoblangan. Olimlarning fikricha, hozirda yovvoyi tabiatda 2 mingga yaqin panda bor.